
Ml GOJAS ESTI ESPERANTISTO 


Dek-sep jaroj forpasis, de kiam 
finiĝis la granda hombuĉado. Post tiu 
krima katastrofo, rezultanta de homa 
volo, de malvarma decido de tre mal- 
multaj regnestroj k diplomatoj — k 
ne de krudaj, eksplodemaj fortoj 
nebrideblaj, — oni povis esperi, ke 
la homaro lernus el tiu terura, sango- 
plena leciono, profitus la sperton k 
akirus la necesan saĝon por finhne 
organizi pacan mondon. 

Vana la espero !... 

Malgraŭ la ekzisto de iu Ligo de 
Nacioj ; malgraŭ la okazigo de sen- 
armigaj konferencoj ; malgraŭ bomb- 
astaj deklaroj porpacaj de ĉiuj dikt- 
atoroj k ĉefministroj ; malgraŭ tio, 
ke abundas la vivnecesaĵoj k la 
maŝinoj por ilin plimultigi; malgraŭ 
ĉio, estas pli k pli evidente, ke nova 
katastrofego milita prepariĝas tute 
malkaŝe antaŭ niaj okuloj. La tiacelaj 
signoj, kiujn oni povis rimarki ĝis la 
monatojulio 1914, estas denove vide- 
blaj por ĉiu atenta k observokapabla 
homo.Ciuj grandaj regnoj el la mondo, 
ĉiuj senescepte, pligrandigas siajn 
armeojn, pliperfektigas armilojn k 
akumulas montojn da municio. 

Tre signife : militfakuloj diskutas 
senĝene k cinike en revuoj k eĉ en 
ĉiutagaj, milionekzemplere eldonataj 
ĵurnaloj, pri tio, ke verŝajne grandaj 
urboj kiel Berlino, Londono, Parizo 
estos detruataj la tagon de la milit- 
deklaro, aŭ eĉ eble la antaŭtagon. 

En laboratorioj cerbumas scienc- 
uloj k diligente eksperimentas por 
eltrovi la plej mortigajn, detruajn, 
neniigajn gasojn, venenojn, bacilojn, 
eksplodilojn. Tio ne estas inkubsonĝo, 
sed realo perceptebla de niaj sent- 
organoj. Kaj tion faras homoj, kiujn 
oni povas renkonti sur la strato, en 
kafejo, en teatro aŭ alie. Ili ne aspek- 
tas monstre, sed ĝentilhome k honest- 
ule. Helpemaj al vi ili estos okaze k en 
la hejmo ili kondutas bonkore kun 
la edzino k infanoj. Tarnen tiuj homoj 
dediĉas sian tutan energion, sian 
futan eltrovkapablon por inventi la 


plej aĉajn k terurajn mortigilojn. 
Plie, ili estas pretaj uzi mem siajn 
inventaĵojn, mortigi aŭ morti, kiam 

ordonos la Patrio... 

• • 

— « Nur kapitalistoj k burĝoj res- 
pondecas pri militoj, kiujn ili mem ne 
partoprenas », flustras en mian orelon 
iu kredema K-do. 

Nemalofte mi aŭdis tion el la buŝo 
de llamaj oratoroj en agitaj kunven- 
egoj ; nemalofte mi legis pri tio en 
laboristaj gazetoj. Tamen la vero 
estas iom alia. En ĉiuj landoj oni ja 
povas trovi ekzemplojn pri burĝoj k 
aristokratoj, kiuj volontiĝis en arme- 
on k « glore mortis sur batalkampo ». 
Ankaŭ ne estas vere, ke ĉiuj burĝoj 
k altranguloj artifike fortenis siajn 
filojn aŭ parencojn de la fronto. Tre 
tipa ekzemplo pri tio estas, ke la kvar 
filoj de Dumer, unu el la prezidintoj 
de Tfranca respubliko, «falis heroe por 
la Patrio » dum la lastdata milito. 

Eĉ patrinoj konsentis kun fiero 
pri la morto de siaj idoj. A1 unu el ili 
oni sciigis, ke ŝia kvara k lasta fdo 
estis mortigata ĉe Verdun. Kun sekaj 
okuloj ŝi akceptis la informon k 
diris : «Mia plej granda bedaŭro 
estas, ke kvinan mi ne havas por 
oferi al la Patrio ». Kaj oni ne kredu, 
ke tiu patrino estis senkora monstro. 
Male, ŝi bone prizorgis k dorlotis siajn 
filojn, kiam ili estis hejme. Ŝi dolore 
funebris pro ilia morto dum longa 
tempo k ankoraŭ nun vizitas k floror- 
namas iliajn tombojn. Sed la Patrio 
postulis... 

— Kiu patrio ? 

— Ha ! estas ja multaj, sed ĉiuj 
estas same sangavidaj k ĵaluzas unuj 
la aliajn. Tiuj idoloj estas satigeblaj 
nur per homa karno k ties adorantoj 
ne povas rifuzi tian nutraĵon... 

Estas tro supraĵa pensmaniero aser- 
ti, ke nur la kapitalismo kaŭzas 
militojn. Homoj buĉis sin reciproke 
antaŭ ol ekzistis kapitalisma sociordo. 
Kaj sekve oni povas sen troa nigrev- 
idemo pensi, ke militoj ankoraŭ povos 
okazi, post kiam regos alia socisist- 


emo, se malgraŭ tio nacieca ideologio 
daŭre infektas la menson de 1’homoj. 
Sendube en la okazigo de militoj 
ludas grandan rolon la ekonomia 
faktoro. Tamen, miaopinie, ĝi tute 
ne sufiĉas por klarigi, kial homoj 
konsentas kadavriĝi aŭ murdadi en 
la nomo de nacio. Tiurilate ideologiaj, 
psikologiaj faktoroj povas en iaj 
cirkonstancoj ludi tre gravan rolon k 
eĉ esti decidigaj. La amo por eterna 
gloro, la konscio pri socia devo, la 
timo antaŭ fremda regado k altrudo 
de fremdaj moro k lingvo, ia sange 
mistika sento el pratempa deveno 
inklinigas la homojn partopreni tiujn 
sangopienajn epopeojn, kiujn pri- 
kantis ĉiuj popoloj. 

La homoj ĝenerale ne estas unue k 
ĉefe homoj, sed anoj de klano, de 
tribo, de nacio. Tion ili pli malpli 
forte k akute sentas. Kaj en tia stato 
kuŝas la granda, latenta, eksplodema 
forto, kiun grandkapitalistoj, registoj 
k demagogoj scipovas utiligi por peli 
la popolojn sur batalkampojn k en 
amasbuĉadojn. 

Necesas esti blinda aŭ fermi vole la 
okulojn, por ne vidi, ke la naciismo 
estas la plej potenca ideo-forto el nia 
epoko. Per ĝi povis akiri la regadon 
Musolini, Mustafa-Kemal, Pilsudski, 
Hitler k.a. naciaj herooj. En la nomo 
de 1’rajto por la popoloj disponi pri si 
mem, mortis k mortigis milionoj 
da soldatoj dum la lastdata mond- 
milito. Tiu principo estas ja unu el la 
14 punktoj de la usona prezidinto 
Ujlson ; per ĝi li sukcesis entiri sian 
popolon en la milito. Laŭ ĝi li revis 
ordigi k pacigi la mondon. 

Sed la sperto montras ĉiutage, ke 
tiu bela principo ne estas praktike 
aplikebla. Getere estas granda trompo 
samigi la interesojn de burĝoj k 
proletoj en iu ajn nacio aŭ ŝtato. 
Estas plie danĝera iluzio kredi, ke 
solvoj al la mondkrizo povas esti 
aplikeblaj en naciaj kadroj, konserv- 
ante la sendependecon k suverenecon 
de 1’nacioj. 

SENNACIULO 


— Sed kion vi do proponas ?... 

— Mi ne havas en la poŝo mirindan 
recepton, kiu povus tuj kuraci la 
mondon. Nenian panaceon mi rekla- 
mas. Fakulo en ekonomio mi ankaŭ 
ne estas. Cetere tiu scienco estas 
ankoraŭ tro nova k inankohava, por 
ke ĝiaj principoj povu esti agnoskataj 
kiel nepre obeendaj leĝoj. La fincelon 
de I’ homaro neniu konas; tutsimple 
mi vidas obstaklojn, kiuj malhelpas 
ĝian antaŭeniradon. Unu el tiuj mal- 
helpoj,k miaopinie ne la malplej gra- 
v'a, kuŝas en la kapo mem de fhomoj. 
ĉi estas la nacieca ideologio, kiu baras 
al ĉiu racia solvo de sociaj problemoj, 
konsidere la nunan staton de 1’tekn- 
iko en la mondo. La naciismoj estas 
inter si neakordiĝeblaj. Tio estas 
nepre kontraŭ ilia naturo mem. 
Sekve, kia estas la plej urĝa tasko, se 
ne penadi por detrui tiun danĝeran 
ideologion ? 

Por detrui, ekstermi la naciismon, 
ne ekzistas pli bona, pli efika rimedo 
ol faligi unue la lingvajn barojn, kiuj 
apartigas la popolojn. Ni posedas la 
necesan ilon por tio. Cin donacis al ni 
Zamenhof. Laŭsperte ni scias, ke 
esperanto perfekte taŭgas por nia 
celo. Cia diskonigado, vastigado k 
lernigado estu do nia ĉiutaga tasko. 
Sed antaŭe, plej necese estas lertiĝi 
en ĝia uzado. Esperanto ne estu por 
ni nur helpa lingvo, per kiu oni bal- 
butas ĉe hotelo aŭ en restoracio. Ci 
pli k pli fariĝu viva lingvo, per kiu ni 
pensas, rezonas k argumentas. La 
artefarita, racia, sennacieca lingvo 
eniĝu nian konscion tiel profunde, ke 
ĝi fariĝu nia preferata esprimilo, per 
kiu ni tute faligu la fremdon inter ni 
k niaj samlingvanoj el aliaj mond- 
partoj. 

Unuvorte, ni estu veraj ĝisostaj 
esperantistoj. Kiuj traktas la Zamen- 
hofan kreaĵon, kiel nure helpan ling- 
von, tiuj estas filistraj esperantanoj, 
ne esperantistoj. lli tute ne komprenis 
la profundan signifon de tio, kion la 
elpensinto de nia lingvo nomis la 
« interna ideo de esperanto ». 

Estas ja vere, ke per esperanto 
povas esti mensogoj dissemataj k 
malamo kreskigata. Diversspecaj faŝ- 
istoj uzas nian lingvon por sia ekster- 
landa propagando. Sed ili faras tion, 
tial ke esperanto ekzistas, estas real- 
aĵo. Kiu kredas, ke faŝisto povus 
elpensi mondlingvon ? Cu ĝi estas 
necesa, por pluigi, eternigi la naci- 
ismon ? Certe ne ! Sed ĉu oni povas 
prezenti al si mondon pacan, sen 
landlimoj k sen esperanto ? Oni ne 
povas... Konkludu mem, kara Leg- 
anto. 

La pesto, la plago de nia epoko 
estas la naciismo. Por trafe kontraŭ- 
batali ĝin, esperanto estas nepre 
necesa. Tial mi ĝojas esti esperantisto. 
Laborante por nia lingvo, praktikante 


ĝin k penante per ĝi akiri menson de 
mondcivitano, mi havas la certon, ke 
miaj tempo k energio ne estas mal- 
trafe elspezataj. Mi ĝojas pro mia 
esperantisteco, tial ke ĝi donas al mi 
la eblon forigi la malagrablan senton, 
kiun kaŭzas fremdo inter malsam- 
lingvaj homoj. Per esperanto mi 
akiris konatojn k amikojn en ĉiuj 
mondpartoj. Estas ja vere, ke per 
esperanto mi ankaŭ havigis al mi 
kontraŭulojn en plej diversaj landoj. 
Sed prefere senti, sperti kontraŭecon 
ol fremdon !... Esti insultata en esper- 
anto, tio estas al mi preskaŭ pli agr- 
abla ol esti laŭdata en franca lingvo... 

Eble la nuna civilizo pereos, kiel 
pereis la egipta, la greka, la roma 
k.a.; eble neniam stariĝos mondpaco 
en la mondo ; almenaŭ per la imago 
mi povis, dank’al nia lingvo, vivi tiun 
idealan vivon ; per mia aliĝo al SAT 
mi havas la agrablan senton esti 
konscia ero de tiu embrio de sennaci- 
eca socio, kiun konsistigas nia mond- 
organizo. 

Jes, mi ĝojas esti esperantisto k 
SAT-ano. Se mi ne havas, kiel Zamen- 
hof, la iluzion, ke esperanto povas 
pacigi la mondon, almenaŭ forta 
estas mia konvinko, ke sen ĝi ankaŭ 
ne povus' la hornoj interfratiĝi tra la 
tuta tero. Sekve nia lingvo estas 
necesa pacigilo, se ne tute sufiĉa. Mi 
ĝojas esti esperantisto, tial ke la 
praktikado de nia lingvo donis al mi 
la senton, ke nenian respondecon mi 
havos en la abomenindaj frenezaĵoj, 
kiujn nun preparas ĉiaspecaj naci- 

istoj • E. Lanli. 


Jack London k Uplun Sinclair V 

Verkoj de la du usonaj avangarduloj 
tradukitaj en csperanton. 

La Fera Kalkanumo Jimmie Higgins 

368 paĝoj. 374 paĝoj. 

Tradukis Saville Tradukis Froding 

Prezo : 15.— /r. /r. Prezo : 22.50 /r., 

bind. 29.— /r. /r. 

Eldonoj de SAT 


PRI LA REFERENDUMO 

Por la Referendumo de la membraro 
rilale elekton de Generalaj Konsilanloj 
(kalegorio A) por diversaj Horzonoj 
(vidi pĝ. 23 -an en la Jarlibrol) ni 
fiksas kiel dallimon de la resendo de 
la voĉdonilo la 15-an de junio. La 
K-doj bonvolu plenumi ĝis liu dalo 
sian membrodevon en la inlereso de la 
orda funkciado de la Asociaj organoj. 

La Plenum-Komilalo. 


KIU HELPOS ? 

Per emociaj leteroj esprimas diversaj 
K-doj en faŝistaj landoj sian fidelon 
al SAT, lc kun malĝojo anoncas, ke 
iti devas rezigni aboni al niaj organoj. 
Mullaj inler ili, kiuj restis fidelaj al la 
lab. movado, vidas sin liodiaŭ sen- 
laboraj. Ekzemple ni scias pri unu 
K-do, kiu devas rezigni pri vesper- 
manĝo, por povi afranki leleron al 
SAT. 

Ĉu ne esius solidara ago slarigi ĉc 
SAT Inlerhelpan kason, al kiu la pli 
bonslalaj K-doj ne jam suferanlaj 
la despolan reĝimon faŝislan, povus 
ĝiri donacon laŭpove ? Per kolektado 
en grupoj, ĉe taŭgaj okazoj, la ŝarĝo 
por la individuo ne estus granda, k 
lamen la sumoj liel konsiderinde akum- 
uliĝus. 

La SAT-administracio, konforme al 
la disponebla mono, sendos tiam ai 
la SAT-anoj en la koncernaj faŝislaj 
landoj nian organon, senpagan por 
ili, k per tio certe kreskigos en ilia 
konscio la konvinkon, ke solidaro en 
SAT ne eslas bcla, adorala revo, sed 
sobra, memkomprenebla faklo. 

Pri la maslrumado de liu ĉi kaso 
ta Adminislracio faros aparlan rapor- 
lon en la gazelo k kvitancos sumojn 
de minimume 5 frankoj. 

La Plenum-Komitato. 


XV-a KONGRESO DE SAT EN PARIZO 

3.-7. augusto 1935 

Adreso: SAT, 67, avenue Gambetta, Paris 20 


4. Komuniko. 

La aliĝoj al nia XV-a Kongreso 
alfluas tro malrapide! Certe ni ne 
kulpigas la unuopajn K-dojn pro tiu 
fakto, ĉar ni konscias, ke Ia malcerta 
politika k ekonomia periodo, kiun ni 
travivas, hezitigas multajn. Ni tamen 
alvokas, en la inlereso de nia organiza 
laboro, ne tro prokrasti la aliĝon ! 
Tiuj, kiuj definitive decidiĝis fari la 
vojaĝon al Parizo en tiu ĉi somero, 
nepre sendu al ni sian aliĝon kun la 
kotizo (20.— fr.fr., 2 guld. aŭ egal- 
valoro). 


La definitiva dato por la Somer- 
lernejo estas : 23. julio ĝis 2. aŭg- 
usto. Interesiĝantoj notu tion k 
anoncu sin ĝustatempe ! Krome oka- 
zos lekcioj en la kadro de la Tria 
Laborista Alllernejo dum la Kongreso 
mem, kondiĉe ke inter la partopren- 
ontoj anonciĝos kelkaj K-doj, kapabl- 
aj lekcii. K-do P. Neergaard, Kopen- 
hago, la organizinto de la Unua Lab. 
Altlernejo (1933, Stokholmo) jam 
promesis sian subtenon al tiu entre- 
preno. 

Organiza Kongrcs-Komilato. 

FASISMO EN KANADIO 

«Kanadio, la lando de libereco, 
egaleco, la lando de britaj tradicioj, 
certe, ia Faŝismo ne ekzistas tie», 
vi diros. Sed, tamen, la faŝismo ekz- 
istas k eĉ kreskas en Kanadio. Kiel 
Oie, kiam la kapitalistoj vidas la 
kreskantan forton de la laborista 
klaso, ili komencas starigi faŝistan 
partion, k nune, en Kanadio, ekzistas 
almenaŭ unu el ili. 

En Kvebeko, la plej granda pro- 
vinco de Kanadio, kiu havas loĝant- 
aron el pli ol 2,000,000 da homoj, Ia 
faŝismo jam komencis levi sian kapon 
k montri sian forlon. Montrealo 
(Kvebeko), la plej granda urbo el 
Kanadio, enhavas faŝistan partion, 
kiu pretendas havi 80,000 anojn. Eĉ 
ĉi tiu fakto ne estas la plej grava, pri 
faŝismo en la provinco de Kve- 
beko. 

En julio, pasintjare, okazis striko 
ĉe la Noranda minejo en Norda 
Kvebeko. La laborantoj (plejparte 
ne-kanadoj) strikis ne por gajni pli 
altajn salajrojn, sed nur pro sekigilo 
por siaj vestaĵoj, k ankaŭ por havi 
sian labortempon kalkulita de Ia 
tempo kiam ili alvenas ĉe la supro de 
la ŝakto, ĝis ĉesiginte sian laboron, 
ili realvenas ĉe la supro de la ŝakto, 
de sube. Cu la minestroj konsentis 
kun ĉi tiuj postuletoj ? Tute ne. 

La Kvebeka registaro sendis per 
aeroplanoj dudek policistojn al la 
tninejo, kiuj arestis la gvidantojn k 


perforte ĉesigis la strikon. Fine, ĉiuj 
strikintoj estis maldungitaj, k la 
gvidintoj, arestitaj, estis kondamnitaj 
je du jaroj da rnalliberigo, k poste 
estos punekzilitaj el Kanadio. Kom- 
preneble, komunistoj k socialistoj 
protestadis ĉe la registaro, sed ĝis 
nun, kun nenia rczulto. 

Ontario, la provinco, kiu havas pli 
ol 3,000,000 da enloĝantoj, ankaŭ 
suferis pasintjare, k suferas nuntempe 
pro diversaj faŝistaj agoj. Ci tie ankaŭ 
estas faŝista organizo, kvankam pli 
malgranda ol la Kvebeka. Sed tio, kio 
estas pli timinda, estas la Ontario- 
registaro, t.n. liberala (?). En junio 
pasintjare, la popolo de Ontario 
elektis la « Hepburn » - an liberalan 
partion pro la kutima blindo de la 
needukitoj. Ci tiu administrado ne 
malfermis parlamenton dum lasta 
jaro, k nur malfermis ĝin, ĉirkaŭ la 
tria semajno de februaro 1935. Do, 
montriĝas, ke la registaro regis dum 
ok monatoj, sen ia kunsido de par- 
lamento. 

Kaj la registaro tute ne estis inal- 
aktiva dum tiu tempo. Unu el ĝiaj 
plej malŝatindaj agoj estas la kaŭzo 
de « Lakta milito », aŭ batalo inter 
laktaj disdonistoj. En Ilamiltono, la 
due plej granda urbo de Ontario, estas 
kooperativa laktvendejo (la sola en 
Ontario), kiu, kiel kutime, disdonas 
dividendojn al siaj klientoj k al la 
produktantoj de lakto (la farmistoj). 
Sed la « Lakta Komisiitaro », ordonis, 
kvankam kooperativoj estas permes- 


ataj de Ia leĝo, ke ili ne disdonu 
dividendojn el profitoj al klientoj k 
produktantoj. La kooperativo ne 
obeis ĉi tiun ordonon de la kapital- 
istoj, k tial la aliaj laktvendistoj, 
en Hamiltono, komencis malaltigi 
siajn prezojn, ĝis la Hamiltonanoj 
povis aĉeti lakton por preskaŭ duono 
de la ordinara prezo. Tamen, fine, 
la registaro ŝanĝis sian decidon, k 
nun la lakta milito finiĝis, la prezoj 
estas ordinaraj, k la kooperativo, 
dank ! al la agado de la socialistoj el 
Ontario, denove havas siajn rajtojn, 
k krome... pli da klientoj ! 

La Federacio de Kooperativoj (Co- 
operalive Commomueallh Federation), 
la Kanadia socialista partio k la 
komunistoj batalas nun streĉe, kvan- 
kam bedaŭrinde ne kune, kontraŭ 
ĉiuj kreskaĵoj de 1' faŝismo. 

Ted Mann. 


Jus aperis: 

HISTORIO PRI LA SKISMO 

en la laborist-esperanta movado 

La kompleta materialo (dokumcntoj, 
faktoj, citoj), kiu rilatas la disiĝon de 
la fortoj okazintan en la postmilita 
laborist-esperanta movado pro mal- 
toleremo, miskompreno de Tceloj k fan- 
atika spiritostato. Kompilita de la 
Plenum-Komitato de SAT. 

20 paĝoj. Formato : 13x19 cm. 
Prezo : 2.— fr. fr. afrankite ; nur 
7.— fr. fr. por 5 ekz-oj al sama adreso. 

SAT, 67, averuie Gambetta , Paris 20. 


Planimedo faras paroladon 


Per granda plimulto estis akceptita 
en la Laborista Esperantista Grupo 
jena propono de maliculo : Ciu ano 
vicc devas fari en la grupo paroladon 
esperantlingvan, por sin ekzerci k 
kuraĝiĝi en la buŝa uzo de la lingvo. 

Baldaŭ estos la vico de Planimedo. 
Konsciante pri la gravo de sia tasko, 
li unue havigas al si tricentpaĝan 
volumon titolitan : Kiel fariĝi orai- 
oro ? Li trovas en ĝi la biografiojn, 
la sukcesajn karierojn de Demosteno, 
de Cicero, de Mirabo k de multaj 
aliaj emineritaj oratoroj de ĉiuj epok- 
oj. Tiu iegado instigas lin aĉeti 
spegulon por povi kontroli bonorde 
siajn laringajn movojn. Li donas tute 
specialan atenton al klara prononcado 
de la vokaloj. Li encerbigas al si, 
ke tiuj muzikplenaj brueroj devas 
esti prononcataj nek tro fermite nek 
tro malfermite. Li serĉas palpadante 
!a « oran mezon ». Li prunteprenas en 
la grupa biblioteko diskon kun la voĉo 
de sinjoro Privat (eksa burĝa kongres- 
famulo). Li voĉ-ekzercadas dum sia 
tuta libera tempo. Liaj dom-najbaroj 
akiras la konvinkon, ke li definitive 
'reneziĝis... Por malpli suferi, ili 


funkciigas tage k nokte siajn radio- 
aparatojn. 

Post tio leviĝas antaŭ Planimedo en 
sia tuta terureco la plej turmenta 
demando : La elekto de la lemo por 
parolado. 

Oni petis lin prepari sian paroladon 
pri temo, kiun li tre bone konas, ĉu 
pro tio ke li havas fakajn spertojn, 
ĉu pro tio ke temas pri personaj 
travivaĵoj, rakontoj el lia vivo, kiuj 
estas rakonteblaj per la plej simplaj 
vortoj k kiuj ne postulas grandajn 
cerbajn streĉojn. 

Li multe pripensis tiujn rekomend- 
ojn, sed fine preskaŭ indigne mal- 
akceptis ilin. « Tiaj konsiloj estas kiel 
akvoguto sur varmegan ŝtonon ; ili 
tiklas, sed ili ne produktas efikan 
reagon », li diris kolerete. « Kiaj el 
miaj travivaĵoj ja estas rakontindaj ? 
Kion do finfine mi spertis, kion mi 
trapasis ? Estas ja vere malmultege ! 
Mi neniam antaŭe kredis, ke homo 
povas travivi tiom malmulte dum 
kvardek-kvin jaroj ! Certe, mi parto- 
prenis militbuĉadon, mi edziĝis k 
eksedziĝis, mi stratbatalis dum revol- 
ucio, mi estis ventro-operaciata k 
preskaŭ fimortigata pro eksplodo de 
gasujo. Sed ĉio tio ŝajnas al mi tiel 
egaj banalaĵoj, ke mi hontus ilin pre- 


i zenti antaŭ la elita publiko de nia 
: grupanaro. » 

Pri lia fako aŭ metio paroli ? — 
Sed li jam de multaj jaroj estas sen- 
laborulo, k hodiaŭ oni aplikas en lia 
i fako tute aliajn teknikajn procedojn, 
ol en la tempo, kiam li ankoraŭ ŝvite 
faklaboris ! Do, kial rakonti al mod- 
, ernuloj malmodernaĵojn, per kiuj li 
j eĉ povus ridindigi sin ! 

Ne ! li volas nepre paroladi pri 

10 multe pli nobla k ideala, multe pli 
altspirita — sole konvena por li k la 
elitaj aŭskultontoj. 

En la nokto kalejrloskopas tra lia 
kapo diversaj paroltemoj, mirindaj, 

I potencaj, superecaj, k kelkaj ŝajnas 
al !i aparte logaj k sorĉas lin mult- 
kolore k sirenvoke. Ili alprenas en lia 
cerbo jenajn titolojn : La animaj 
\ iurmentoj esligaiaj pro la akriĝo de 
la homa racio. — La superliomeco ira 
i la vojo de animalaj jormoj. — Estet- 
i ikaj flanltoj de la religia mistiko. — 
i Psikanalizo de isciuro. — La Amo 
, posl durnil jaroj... 

Ciuj ĉi titoloj ŝajnas al li kapto- 
tenindaj por elekto. Inter ili li hezitas 
longe, ĉar li ŝatus paroladi pri scienc- 
eca amo k pri psikanaliza temo, sed 

11 ŝatus ankaŭ pritrakti frenezostat- 
ojn de la subhomo konvulsianta en 

Ni estas lacaj migrantoj 

Emba. 

Jen la dolĉa sonĝ' enkovris 
Mian vivlcuninon, 

Kiel ombro de Vvespero 
La silentan pinon. 

Kvazaŭ nimfo nun ŝi sonĝas 
Sub ĉi foliaro, 

Eble pri feliĉ-insulo 
Sur fabela maro. 

Venis ni el malproksimo 
Sur la voj’ senfina... 

Kiu scias, eble rekle 
De la sin’ palrina ? 

Eslas ni migranloj lacaj, 
Nin evilas ĝojo ; 

Premas nin la ŝarĝ' eierna 
Sur la dorna vojo. 

Ni ne havas hejmon varman, 
Nur sekrelan sonĝon, 

Kiam maja foliaro 
Kovras jam la mondon. 

Ni nur pezan ŝarĝon havas. 
La eslonto nigras... 

Sur senfma dorna vojo 
Ni elerne migras. 


REE HAVEBLAJ ESTAS ĈIUJ 
SAT-INSIGNOJ ! 

Nove fabrikita s’oko 

Pingloj . Bulonoj. Broĉoj. 

Lau kataloga prezo : 4.20 fr. fr. por peco. 
Ela stelo sur ruĝa fono (nur pinglo): 3.— /r. 

SAT, 67, avenue Gambelta, Paris 20. 


animturmentegaj spasmoj. Fine li 
decidas kombini plurajn el la relief- 
iĝintaj temoj k formuli ilin sub jena 
komuna titolo : Psilcanaliza studo pri 
hombeslo suferanta pro pradevenaj 
animiurmentoj miksitaj kun hereda 
fizika malbonfartego kaŭzila pro inl- 
ensa kunsenlado kun la gravedodoloroj 
de nova epoko. 

La grupsekretario, kredante ke 
temas pri propraj travivaĵoj de Plan- 
imedo, aplaŭdas ĝoje kunfrapadante 
siajn manojn, kiam Planimedo al li 
komunikas la titolon de sia parolado. 

« Ni prolitos vere belan lekcion, k 
niaj anoj taŭge kleriĝos laŭ ritmo ĝis 
nun nekonita... Se per tio ni ne varbos 
dekojn da novaj membroj, nu, mi 
volus vet-enmeti mian kapon... » 

Planimedo modeste ruĝiĝas pro la 
honoraj vortoj al li dediĉitaj, k li 
promesas ellabori la temon tre zor- 
geme. Hejme li relegas centon da 
paĝoj el la verko pri orator-arto, 
nome la parton, en kiu estas priskrib- 
ita, kio distingas brilan oratoron laŭ 
la formo k ĉio, kion lerta k deca orat- 
oro devas eviti en siaj paroladoj. 

« Mi ne devas maĉadi la vortojn kiel 
cigaredan stumpon. Mi ne devas ripet- 
uzi en unu sama frazo dudekfoje Ia 
saman esprimon. Mi ne devas malalt- 


A1 la SAT-anoj k abonantoj en Belgio ! 

Pro la malplivalorigo de la belga 
franko ni esias devigalaj peli de niaj 
anoj en Belgio pagi siajn kotizojn 
k abonojn laŭ alĝusligila iarifo. La 
kalaloga tarifo estas do nuligila. La 
pago okazu sur la bazo de la francia 
tarifo (vidi pĝ. 8-an en la Jarlibro 
aŭ paĝon 2-an en la rozkolora kalal- 
ogo). 

Administracio. 


La noblajn ideojn de la anarkista pensulo 

KROPOTKIN 

pri sociordo, naturleĝaro, justo ktp. oni 
trovas bellingve prezentitaj en lia ĉefverko 

ETIKO 

Tradukis ISAB 

240 paĝoj. 13xl8cm. Prezo (trereduktita): 
fr. fr. 7.20. 

SAT, 67, avenue Gambetla, Paris 20. 


POR ŜTOPI LA BREĈON 

34. lislo 

D. Pons, Mostaganem . 5.— fr.fr. 

F. Both, Botterd. (resto ADLEL) 26.50 » 

H. de Boer, Rotterd. (resto 

ADLEL) . 15.— » 

Pols, Botterd. 9.— » 

A. Langcberg, Botterd. 10.20 » 

F. ten Hagen, Amsterd. 1.— gd. 

Kolektitaj inter anoj de la Nynŭs- 

hamna lab. esp. istaro . 5.— sv. kr. 

Donaco de la sama klubo Nyn. . 5.— » 

P. Leconte . 9.50 fr. fr. 

Kolektita de 10 anoj de Labor- 

ista Esp. Klubo. Stokholmo ... 5.— sv. kr. 

Grupo lab. esp-ista, St.-Etienne 26.50 fr. fr. 


(Ni ne kvitancas sumojn malsuperajn je 5 fr. fr.) 

igi la nivelon de la parolado per mal- 
decaj aludoj. Mi ne devas doni tro 
erotikan karakteron al sciencecaj 
studoj. Mi ne devas disŝprucigi mian 
salivon sur la apudsidantojn. Mi ne 
devas elmeti min al ridindiĝo per ne- 
pruveblaj asertoj. Mi ne devas bomb- 
asti ĉe la enkonduko, por eviti afonion 
ĉe la fino... » 

Planimedo enstampfis tiujn regul- 
ojn en sia cerbo, ĉiutage, ĉiuhore.. 
Gis venis la Granda Tago. Multaj 
grupanoj ĉeestas. La prezidanto mo- 
vas impete sian sonorilon. La atento 
koncentriĝas sur Planimedon, kiu 
staras rigide k pale kiel marmora 
kolono antaŭ la oratora tableto. Sur 
lia folio kelkaj malprecizaj krajonaj 
notoj ; en la cerbo abunda torento da 
ideoj malharmoniece kunfluantaj unu 
en la alian. 

«Tre ŝatataj Gekamaradoj !... » li 
eligas el sia brusto, kiu ellasas kvaz- 
aŭan ĝemon. La unuaj vortoj estas 
diritaj. Nun vivu la sekvantaj ! Sed 
kia katastrofo : la sekvantaj vortoj 
ne estas bonordigitaj, ili pasas ne- 
kohere tra la aperturo de la buŝo. 
Kiel fadenbulo ruliĝinta teren dis- 
solviĝas la paroloj k terure implik- 
iĝas. Planimedo abrupte paŭzas. Li 
spiras profunde, k alterne li paliĝas 


TRA LA ESPERANTA 
GAZETARO 

• . .A * § * 

La problemo de lulmonda malarmado. 

Vidante tian titolon de artikolo en la UEA- 
organo « Esperanto », n-ro 2, oni estas scivolema, 
kiel la aŭtoro manumas tiun ĉi bruligan temon. 
Por eliri el tiu situacio de ĉiuloka militismigo li 
scias nur la recepton, ke 

«oni devas nur ŝanĝi la bazon, eble ne la 
ŝtatojn aŭ registarojn, sed la popolojn ». 

La kerno de ĉiu malbono estas la falsa (ĉu 
inalĝusta ?) pensmaniero de homoj, k li laŭtigas 
la plendkrion : 

«Strange estas, ke neniu penas tiun falsan 
pensadon forigi. Kial neniu slariĝas inter ni y 
kiu per sia aŭtoritalo aŭdigas la voĉon de 
V popoloj k konkreligas iliajn dezirojn ? » 

Car oni simple senkapigas lin. Nenio povas 
pli karakterizi tiun scnfruktan burĝan penson, 
kvazaŭ nur cstus nccesa iu homo, kiu savas la 
homaron mirakle. Por ŝanĝi la bazon, t.e. la 
popolon, oni devas havi la eblon paroli, sed tio 
necesigas antaŭe ŝanĝi la registarojn, kiuj tion 
malpermesas. Sed esprimante tiun logikan pen- 
son, la aŭtoro forlasus sian «neŭtralon » k 
fariĝus ja aĉa politikisto, — suspekto, kiun li 
certe ambaŭmane forgestus. Musolini ne rigardas 
dezirinda eternan pacon, malpli eĉ lia kolego 
Hitler. Sed ambaŭ diktatore mutigas ĉiujn 
kuraĝulojn, kiuj ekprovas « konkretigi la dezir- 
ojn de Ppopolo» Do la konkludo ? Vane ni 
atendos respondon... 

La nova Savanlo. 

La Majstro de Oomoto, s-ro Deguĉi, la « mesio 
sub la standardo de THomaranismo», fondis 
novan movadon, kiu volas i.a. 

« Propagandi la sanktan principon de Koodoo 
tra la mondo k efektivigi la idealojn de 
1’universala homaro (super-rasa k religia).» 

Kompreneble oni neas ĉiun naciisman karakt- 
eron. Tute klare, ĉar la misia laboro de Oomoto 
servas al la pli alta grado de naciismo, al imperi- 

k ruĝiĝas. ŝvitoperloj aperas sur lia 
frunto. La brakoj nerve tremas tra 
la aero. Halaclzo forlasas la vizaĝan 
aperturon. 

Du minutojn daŭras la baraktado 
— paroloj nekoheraj — paŭzo — 
voĉa gargarado — frazoĉifaĵoj — 
paŭzo — paŭzo — tri vortoj — 
sinkopo... 

« Mi petas pardonon », singultas 
Planimedo. «Mi elektis temon tro 
malfacilan, k nun mi ne plu trovas 
elirejon el la labirinto. Mi sincere 
petas pardonon », k jam li sidiĝis, 
krispetigante la brovojn k ĝenate 
frotante la malantaŭaĵon cle sia kapo. 

La konsterniĝo estas ĝenerala. La 
prezidanto, restariginte la silenton, 
direktas severajn k gravajnparolojn 
al Planimedo, kiu fuŝis ĉi tiun grup- 
vesperon per nerespondeca sinteno, k 
li konstatas la neeblon pridiskuti la 
de Planimedo anoncitan temon, pro 
« manko de klara linio en la traktaĵo 
de la parolinto » (neniu ja komprenis 
eĉ la sencon de unu sola frazo !). 

Planimedo estis fulme kolera en tiu 
ĉi vespero, kolera kontraŭ ĉio k 
kontraŭ ĉiuj, — escepte kontraŭ si 
mem. 

Nubo. 

isino. Same kiel la kristanaj misiistoj antaŭiris 
la eŭropajn komercistojn k preparis la grundon 
por la posta materia konkero, tiel ankaŭ la 
japanoj aplikas la elprovitan rimedon k dis- 
vastigas la « japanan spiriton » en la laciĝintaj 
cerboj de la okcidentanoj. Por montri kiaspecaj 
uloj rifuĝas ai la homama sankta afero, ni citas 
el « Oomoto Intcrnacia » n-ro 3, 

« Lastatempe la Tutrusa-Faŝista Partio sendis 
siajn reprezentantojn al nia Kameoka Centro 
k oferante sian plej altan titolon komisiis al 
nia Majstro la tutan komandorajton de la 
Partio *. 

Ne malbona tio I De nun s-ro Deguĉi rajtas 
komandi la Faŝistan Partion. Se li per komando 
likvidus tiun « homaman » partion ?... 

Laŭdinda rekordo. 

* Soenska Esperanio Tidningen » n-ro 3 
anoncis la aperon de sveda-esperanta vortaro, 
kiu estos la plcj granda naci-esperanta vortaro 
en la mondo. La konstanta progreso de la 
esperanto-movado en Svedio tiel manifestiĝas 
k siavice estos favore influata per la eldono 
de tia grava verko. 

Malofta gasto . 

Post suHĉe longa interrompo atingis nin nova 
ekzemplero de Urazila Esperantisto f reprezent- 
anta la numerojn 3-12 por la jaro 1934. ĉiu folio 
de la 20 -paĝa kajero egalvaloras do al unu 
numero. Oni povas kompreni, ke la Hedakcio ne 
volas interrompi la tradicion de jla gazeto, 
aperanta jam la 28-an jaron. Sed tamen estus 
pli konforine al la faktoj, k eĉ pli rekomendinde 
laŭ propaganda vidpunkto, eldoni tiom da 
nuineroj, kiom oni anoncas. 

La perflda kontraŭdiro. 

« Proleta Esperanlisto », la organo de la franca 
IPE-sekcio, raportas en sia marta numcro pri la 
stato de tiu organizo k indikas kiel membro- 
nombron 1081, inter ili 55 izoluloj. La financa 
raporto montras inter enspezoj la sumon de nur 
1507. 50 fr. fr. kiel pagitajn kotizojn.ĉiu membro 
laŭ tio pagis 1.40 fr. fr. (I), dum la jarkotizo, 
ekzemple por izoluloj, estas 10 fr. fr. Kiu cifero 
do estas ĝusta ? 

Per la sama nuinero ni ekscias, ke « Sur Post- 
eno » travivas novan krizon, kiu devenas de la 
tre malalta nombro da abonantoj. Nur 219 en 
la tuta mondo, inter ili 76 en Francio k ties 
kolonioj. Ni supozas, ke tiu nombro almenaŭ 
ne entenas la abonantojn al «Sur Posteno» en 
Sovetio, ĉar tiom malaltaj eĉ ni mem nc estus 
taksintaj la IPE-abonantaron. Estas bone mem- 
ori pri la fieraj asertoj, por povi juĝi la valoron 
de tiuj asertoj, ke la proletoj forlasas SAT k 
amase enviciĝas en IPE-tendaron. 

Multaj aliaj interesaj punktoj troviĝas en la 
raportoj, same de IPE kiel de ĝia franca sekcio. 
Ni rilatos al tio alian fojon. 

//. P. 

Norafoj 

En Nederlanda Hindio ekaperis la unua n-o de 
* sendependa monata organo * « La Sperto » 
(adreso : H.H. Mewengkang, Makassar, Selebcs, 
lndonesia D.E.l ; 4 paĝoj; abonprezo jara : 
5 sv. fk.), kiu celas informi pri la situacio en 
Indonezio k ankaŭ propagandi esp-on en tiu 
arkipelago sudorient-azia, i.a. publikigante esp. 
Kurson por malaj-lingvanoj. Ni notas kun inter- 
eso, ke en la Ncderland-hinda insularo ekzistas 
multaj diversaj lingvoj, sed ke la ĝenerale 
komprenata estas la malaja lingvo (kvazaŭ help- 
kngvo por tiu insularo !). Cetere la redakcio 
intencas ebligi per publikigo de la kurso al esp- 
istoj lerni la malajan lingvon I Nu, ĉu estus 
amatoroj ? 

E 1 Japanio atingis nin ankoraŭ nova prov- 
balono IPE-a : multobligita gazeto « Marŝu », 
kiu aperas en Kobc (adr. 142, Amagi-dori 
ŭ-chome, Nadaku), kun aldono «Nia Vivo», 
entenanta priskribojn pri la vivo de 1 ’japana 
popolo. Ni ricevis nur la 2-an n-on (febr.), 
28 -f -4 pĝ. (Form. 15x23 cm.). ĉia enhavo 
konsistas plejparte el japanlingvaĵoj k tial ne 


permesas al ni akiri tute ĝustan vidpunkton pri 
la tendenco de la gazeto malgraŭ la ripetitaj 
vortoj IPE k PEK. Tamen — hazarda noteto 
en « Sur Posteno » klarigas la kialon, pro kiu ni 
ne ricevis la unuan n-on : Ja en la unua n-o 
troviĝas esperantlingva artikolo direktita kon- 
traŭ SAT. Ke oni ne sendis al ni tiun n-on, 
tio inontras, kiom mallojalaj estas la eldonantoj I 

N. D. 


EL NIA LETERUJO 

« Sankla ekzekula servo. » 

K-do Oddmund Hykkvin (19 038) 
raportis pri konsekro de nova domo 
en Oslo per la norvega kristana 
misio : 

« En la domo du butikaj elmontr- 
ejoj ekspozis grandan nombron da 
Kristo-bildoj k apude kartonojn kun 
bildoj pri soldatoj k oficiroj en belaj 
uniformoj, donacotaj kompreneble al 
infanoj — kristanaj nature. Tiaj 
simbolaĉoj estas lokitaj apud Kristo- 
bildoj ! Vidinte tion, eĉ toleremulo 
perdas paciencon. En Norvegio estas 
teologia profesoro, kiu nomas militon 
sankta ekzekula servo. La dio de tiu 
teologia profesoro estas do identa 
kun la estroj de la grandaj armil- 
fabrikoj. Bedaŭrinde multaj kristanoj 
kredas la vortojn de tiu demagogiaĉo. 
Tiel la pacema laboristaro estas dev- 
igata forlasi la eklezion, kvankam ja 
la origina kristanismo deziris enkond- 
uki en la mondo evangelion de paco. 
Nun tiu evangelio ŝajnas tute oficiale 
ŝanĝiĝi en militan evangelion. Se la 
eklezio konsentas tiun ŝariĝon, ĝi 
verdiktas mem sian pereon k tiam 
estu malbenita la memoro pri ĝi! » 

K-do R. memoru, ke la pozicio de la 
eklezioj estis neniam alia. Depost sia 
ekzisto ili troviĝis ĉe la flanko de la 
reganta klaso k benis ĉiulande la arm- 
ilojn destinitajn por «peki kontraŭ 
la diaj ordonoj ». La laboristoj devus 
jam delonge foriri el tiu institucio 
celanta la spiritan mortigon. 

Arkaika rnelodo de diplomaloj. 

Prave atentigas nin K-do pri la 
lingva flanko de la konversacioj inter 
Hitler k Simon en Berlino, menciante 
rimarkon aperintan en « La Tempo », 
franca ĵurnalo, kiu raportis, ke la 
12 horoj da interparolado fakte red- 
uktiĝas al 6, ĉar la duono de la tempo 
estis uzita por tradukoj. Ne necesas 
aldoni, ke la enhavo de la alia duono 
ankaŭ estis preskaŭ nuia. 

En la ungegoj de la hispana inkvizicio. 

Hispana K-do sendis al ni la 
tekston de letero, direktita de la 
socialista deputito Ramon Gonzalez 
Pena, kiam li estis mortkondamnita 
de la « respublikana » registaro Leru 
(Leroux), al sia kolego Alvarez del 
Vayo: 


i «Kara K-do! Se mia animstato 
ne estus firma en ĉiu momento, via 
lasta letero kontribuus por ĝin levi. 
Nun venas por mi la momento de 
vera emocio. Cu pro timo al la viv- 
kontraŭstaro ? Mi kredas, ke mi ne 
bezonas perforti min por prezenti al 
vi, ke se alvenos la momento, mi 
finus trankvila k normala la lastan 
etapon de mia vojo. Mia emocio, mia 
granda emocio estas vidi, ke mi 
enkarnigas ĉi-tiun movadon de amas- 
konsento. 

Kion povas deziri socialisto krom 
esti utila al sia partio ĝismorte ? 
Kiam mi vidas la entuziasmon de 
vi ĉiuj, mi sentas, kvazaŭ forlasus 
min la memrego. La viv-kontraŭ- 
staro ne malkomponis min ; la estim- 
ado, • kiun oni donas al mi, trans- 
formas min fortege. Mi estas homo de 
emocioj ; ne hontas mi tion konfesi. 
Neniam mi supozis, ke mi povus fari 
tiel l^onan servon al la ideoj. Se la plej 
alta momento alvenos, mi sentus min 
troe repagita, sciante, ke rniaj filoj, 
edzino k K-doj pri neniu devus honti.- 

Kiam mi skribas al vi, demandas 
pri mi via sendito k transdonas al mi 
Ia eltranĉaĵojn el la francaj ĵurnaloj 
k la leterojn. Kiel danki al ĉiuj vi 
pro tiom da aktiveco ? Kredu, amiko 
Vajo, ke mi ne povas esprimi la dank- 
emon, kiun mi sentas. 

Oni juĝas min inda, kion pli mi 
povas deziri ? 

\i ne bezonas s.enkulpigi vin, ĉar 
vi ne povas veni por viziti min : 
Mi jam vidas vin per la reciproka ago 
de niaj spiritoj. 

Cirkaŭbrakojn, multajn fratecajn 
ĉirkaŭbrakojn, k la solenan honor- 
diron, ke en nenia momento ni devas 
tim-dubi. Ne estas vanto, estas la 
voĉo de la idealo, kiu kuraĝigas min. 
Estas la amo al miaj samideaianoj, 
kiu ne forlasas min...» 

Itarnon G. Pena. » 


Pri proleta gazeto ilustrita 

La bele ilustrita lab. gazeto holanda „ Wij ” 
(Ni) post longaj klopodoj de niaj k-doj konsentis 
aperigi esperantajn tekstojn apud la holandaj 
sur unu paĝo. Krome en la n-ro 19 unu tuta 
paĝo ilustrita estas dediĉita al esperanto, kun 
propagando por la Federacio k por SAT. 

Radlo Hilversum 

(VAHA-mikrofono) disaŭdigos de 19.10 — 
19.30 h. MET (la lasta de 18.10 — 18.30 h.) 
lekciojn pri esp. temoj de s-o Degenkamp (pere 
de la Nederlanda LEA) la 11-an k 25-an de majo, 
la 2-an k 22-an de junio.— Pri verkoj, pri kiuj 
oni deziras k mallongan recenzon, oni sciigu al : 
G. J. Degenkamp , Rietstr. 40, Utrechl t Nederl.— 
Ondlongo de la stacio: 301,5 m. 

P.G. v. </. Ptank /16 794;. 

ATENTU ! 

La Esp.-Klubo en Stadskanaal aranĝos leter- 
matenon en majo. Ni atendas multajn Let. k 
kartojn el la tuta mondo. Resp. garantiata. 
Adreso : Dirk J. Toonstra , Semskade H 241, 
Sladskanaal, Nederlando. 
























42 


SENNACIULO 


En nta mavado 

(Kroniko) 

Hispanio. Valencio. En la nova Komitato de 
la Lab. esp. grupo la plej gravaj funkcioj estas 
plenumataj de SAT-anoj, nome : K-do L. Hcr - 
nandez , prezidanto ; Jose Tormo, vicprezidanto ; 
Manuel Lopez, ĝenerala sekretario; Ant. Ferrer , [ 
sekr. pri propagando; Franc. Anlon , sekr. pri 
sportoj. 

Nederlando. « Nia propra domo » nomiĝas 
la grupejo de la Hagaj sekcioj de F.L.E. neder- 
landa. Kunvenoj k kursoj okazis tie kutime ekde 
la 20 -a horo vespere, k dum la alia tempo la ejo 
estis fermita. Sed de nun okazos ŝanĝoj. Ĉambro I 
fariĝos butiko k informejo. Ĉambro II estos leg- 
salono, malferma por ĉiu esperantisto. Senlabora 
K-do dejoras tie ĉiutage (ekskluzive dimanĉe) 
por informi pri esp-o k nia movado, k ankaŭ kiel 
butikisto k lingvokonsilisto. Per tiu centro ni 
povos firmigi nian kamaradecon k nian ideal- 
ismon, tie ni povos koncentrigi niajn fortojn por 
la laboro. Ankau K-doj malproksimaj de Ilago, 
povas helpi al ni sukcesigi niajn aranĝojn, ekz. 
sendante al ni leteron aŭ esp. gazeton el sia 
regiono (lokaj bultenoj kun esp. artikoloj), k 
se eble malnovan jarkolekton aŭ kian ajn lcgajon 
por la esp-a legejo. Ni antaŭdankas pro tio k 
laŭpove rekompencos. Adreso : D. CIhplein, 

«Nia Propra Domo », Huysdaelstr 134, Den 
Haag. 

La 30. marto fondiĝis Haga SAT-rondo, kiu 
elektis kiel vicperanton K-don A. van Scheepen. 
La anoj de la 4-a Haga FLE-grupo pagas sian 
kotizon k abonon por « S.R.» po 8 cendoj semajne 
al la grupa kasisto, K-do Bferkel. (La Peranto : 
P. Schivartz). 

La Polerdama SAT-rondo kunvenis la 31. mar- 
to en la propra domo de la V-a sckcio. K-do 
Eerdrnans parolis pri la juda persekutado k skizis 
la devenon de la rasoj, gentoj, nacioj, religio. Li 
instigis al objektiva pensado k forigo de mistik- 
emo el la mensoj. Ceestis 35 SAT-anoj. 

Polio. Krakovo. La Lab. esp. asocio Tagiĝo 
ĉesis vivi, ĉar la polico la 17. marto fermis la 
ejon post traserĉo al 150 personoj ĉeestintaj la 
regulan lekcion tie okazantan (la traserĉo daŭris 
la tutan nokton). Kvankam nenio kompromita 
estis trovata, la polico konfiskis Ia kancelarisn 
havaĵon, forprenis la ejon k deklaris al la grup- 
estro, K-do P., ke la traserĉo estas farita, ĉar la 
asocio estas konsiderata kiel pure komunista I 
(Ni ne mirus ekscii, ke tielnomataj « neŭlralaj » 
esp-istoj estas la instigintoj al tiu ago, jaluzaj 
vidante, ke tie, kie ili kredis havi la solan dis- 
volvorajton, ekprosperas forta laborist-esperanta 
movado I «Tagiĝo » estis subtenanta membro de 
SAT. — Red.). 

Portugalio. En Porlo fondiĝis «SAT-en»- 
Komitato (SATENKO), kiu celas la disvastigon 
de la SAT-ideoj en Norda Portugalio. Kiel unua 
tasko tiu Komitato organizos k antaŭenpuŝos la 
SAT-rondon en Porto; ĝi intencas interrilati 
kun izolaj SAT-anoj, LEA-grupoj aŭ SAT- 
rondoj, SAT-simpatiantoj k provos rekruti ankaŭ 
la lab. elementojn troviĝantajn en neŭtralaj 
grupoj. (19 154.) 


Decldiĝu por aboni al la soci-politika k 
literatur-scienca organo de SAT 

SENNACIECA REVUO 

ĉiumonate 1G paĝoj. Ilustrita. Soci- 
politika revuo de tutmondeca vid- 
punkto. Originala k tradukita literat- 
uro laborist-tendenca. Sub la Sagoj de 
1’Kritiko, ktp. 

La aprila kajero jam apcris. 

Unuopa n-o : 2.25 fr. fr. Jarabono 
sur la bazo de 25.— fr. fr. 

SAT , G7, avenue Gambetla , Paris 20. 


FAKA MOVADO 

La propagando ĉe la maristoj. 

Kiel ni povas pliprofundigi k pliintensigi la 
propagandon de esp-o en maristaj medioj ? 
Unue per tio, ke ni helpas la nuntempe vojaĝant- 
ajn maristesperantistojn, liverante al ili propag- 
andmaterialon; la timantoj devas kuraĝiĝi k 
peti adresojn de diversaj K-doj, kiuj pretas 
helpi. Due, la haven-urbaj grupoj devas subteni 
tiun propagandon de Tmaristoj, kiuj regule 
vizitas la dungejojn, sindikatejojn, ktp. Maristo 
scianta esp-on, ne devus sencele vagi en iu ajn 
havenurbo; li devus trovi flugfolieton, kiu sur- 
havas adresmaterialon k sciigojn, kiuj helpos al 
la alvenanto senpere trovi la aktivulojn. Ne 
ŝajnas praktika la propono de iu K-do, ke SAT 
mem cldonu tiajn fiugfoliojn; preferinde la 
koncernaj havenurbaj grupoj mem kompilu 
ilin. La sekretario de la Marista Esp. Ligo 
ankaŭ ne povas prizorgi mem tian laboron, 
koncernanta multajn lokojn. Li nur povus sciigi 
per « S-ulo » pri la progresoj k eventuale peti 
informojn rilate la propagandon kc. Tro mal- 
multaj Grupoj subtenas ĝis nun la Maristan 
E. Ligon, ĉefe pro propraj financaj malfaciloj, 
aliaj ankaŭ pro nescio. Cu tio nc havus propa- 
gandvaloron, se ekzistus en ĉiu havenurbo kons- 
ulejo(j) por niaj maristaj K-doj ? Certe ĉiuloke 
ekzistas helpemaj K-doj por tia laboro. Ciu 
grupo en aŭ proksime de havenurbo devus elekti 
tian aktivulon, kiu prefere estu mem maristo aŭ 
havenlaboristo, pro la profesiaj konoj de ĉi 
lastaj. Sed eĉ se tio ne eblas, la grupoj elektu 
K-don por la nomita laboro. La adresojn 
kolektas la sekretario de la Ligo, K-do Ekblad , 
Villa Skogbacka, Kvicksund (Svedio), kiu povos 
komuniki poste ilin al la redakcio de « S-ulo » 
por publikigo. 

Tio estas mia persona opinio, kiu estas pri- 
diskutebla. Havenurbanoj, pritraktu en viaj 
grupoj la problemon, aprobu aŭ malaprobu 
miajn ideojn. Ni vivigu la laboron inter la 
maristoj I Kaj la maristaj K-doj mem rakontu de 
tempo al tempo al la legantoj de la SAT-organo 
pri siaj nunaj viv- k laborkondiĉoj. Mian nunan 
adreson vi trovas en «S-ulo » n-o 42G, p. 29. 

12 715, Amslerdam. 


Recenzeĵo 

^Stellan Engholm : Al Torenlo. — Dua eld- 
ono. ĉe Eldon-Societo Esperanto, Box G98, 
Slockholm 1. Prezo : broŝ. 1.20 sv. kr. 93 paĝoj. 
Form. 13 X 18. 

La dua eldono de tiu ĉi originale verkita novelo 
pruvas, ke eĉ iafoje esperantaj originalajoj 
ĝuas favoron ĉe la csperantista publiko. La 
sukceso kuŝas kredeble en la sincera k fidela 
priskribo de la kampara vivo k ankaŭ de la vivo 
de fabriklaboristoj. «Torento» estas imaga 
urbnomo. „ 

Laŭ ekstera aspekto la libro estas plaĉa, k 
ankaŭ la lingvaĵo estas bona. 

N. B. 

Clef de l’Esperanto. — Ĉefeĉ-ŝlosilo en 
konata miniaturformato (6,5x11 cm) por 
franclingvanoj. 32 p. Prezo 0.50 fr.fr. kun 
rekomendo de la neŭtrala landa movado, de 
UEA (adresoj), ktp. 

*'L)r. Szilagv : Kurs i Esperanto. Eld. 
Societo Esperanto Stockholm ; 9G -f- 4 paĝoj. 
Form. 14x20. Prezo : 2 sved. kr. 

Tiu ĉi belaspekta lernolibro de sperta kursgvid- 
anto estas provizita per 206 ilustrajoj, ĉefe 
karikaturaj, prenitaj el la popularaj Adamson- 
serioj. Certe tia abundo da bililoj helpas altgrade 
fortigi la memoron de la lernanto. La instru- 
anto, kiu penas konservi la lernantojn en sia 
kurso, trovas en ĉi tiu lernilo valoran hclpanton. 
La gramatikaj klarigoj al ĉiu ĉapitro estas en 
sveda lingvo. La uzo de Pverbo en esp-o trovis 
apartan atenton de la aŭtoro. En la fino oni tro- 
vas diversajn facilstilajn legaĵojn. Rekomend- 
inda, ĉar klare aranĝita libro. N. B. 


v/ 

Jesus Amava : Espcranlo-Hispan-Amerika 
Vortareto. — Havebla ĉe la aŭtoro, Apartado 59, 
Meksiko, D.F. 104 paĝoj. Form. 10 %Xl2 cm. 
Prezo : 2 fr.fr. 

La hispana parto de tiu ĉi vortareto estas 
skribita en fonetika ortografio. por kies enkond- 
uko luktas aparta organizo. Sendube tiu ĉi 
ortografia reformo, pri kies utilo ni ne povas 
juĝi, ne akcelas tiom la disvastigon de la vortar- 
eto, kiom estus dezirinde. Krom mallonga 
resumo de la esperanta gramatiko ĝi enhavas 
ankaŭ klarigon pri mallongigoj de organizaj 
nomoj. 


Ekster nia movado 

La direkcio de la Nederlanda Fervojaro en 
Utrefito eldonis luksan faldprospekton kun 
ilustraĵoj pri Nederlando k fervoj-karto. Oni 
sendas ĝin senpage al eksterlandaj interesiĝantoj 
(adreso : Direkcio de la Nederl. Fervojaro. 
Sekcio de Ekspluato, Utrecht). 

La ĉi-jaraj foiroj dc Parizo k Budapeŝlo (en 
majo) uzas esp-on en korespondado k en la 
propagando (prospektoj, afiŝoj ktp en esp-o). 

La komitato de la line de julio okazonta 
Bruknerfesto en Linz (Aŭstrio) je honoro de la 
fama komponisto uzas esp-on k dissendis esp- 
lingvajn invitieterojn. 

La 26-a Brita Esp. Kongreso. okazos de 7- 
11. junio en Southend-on-Sea, laŭ invito de la 
urbestraro. La kongresontoj ĝuos senpage la 
tramojn k diversajn urbajn komfortajojn (sport- 
ejoj, marponto k.a.). 

En Insbruko (Aŭstrio) okazas oficialaj kursoj 
por fervojistoj k poŝtitoj laŭ la rekta metodo. 


Memornoto 

Priesper. artik. k notojn enhavis : Signa • 
len, Stokh., 7., 14., 21., 28.3., 4.4.; De Fakkcl , 
Amsterd., 12.3; Arbetaren, Stokh., 22.3.; Le 
Populaire, Paris, 21.3.; Bulteno de Nacia 
Instruisla Sindikalo, Pas-de-Calais, jan.; Bio 
Grande Filalelico, Porto Alegrc, n-o 11-12, uzas 
esp-on; O Emancipador, Lourengo Marques. 
publikigas kurson kun multa esp. teksto. 

Pri SAT menciis : The Plcbs, London, marto 


Korespondado 

Argbntinio 

K-do D. Buiz , Venezuela 2902, Buenos Aires . 
dez. interŝanĝi PM kĉl, precipe kun Sovetio, ne 
akceptas bagatelojn, certe respondos. 

Ceŭoslovakio 

Esperanto-Rondeto deziras kor. kun Gek-doj 
el ĉl. pri ĉt. Esperanlo-B. Pardubice, Zel pluk.. 
1 zel. prov. rota. 

Francio 

8 gelernantoj dez. kor. kĉl komencantoj. Skri- 
bu al: Benĉ Lesou , 29, rue Plantin Tours (I.& L.) 

Nederlando 

Parizanoj 1 Kiu el vi volas konduki geedzoju 
tra Parizo, dum 31.V. k l.VI.35 ? W. Sigh. 
Hectorstr. 13, Amsterdam. 

Fraŭla K-do dez. kor. kun ĉeĥoslov. f-inoj pri 
politiko k lingvoj. Resp. garantiata. A.W. 
Treurniet, Brederodestr. 46 b , Botlerdam. 


A.Bzcivski: Z~ 

EKZILO 

Rememoroĵ prl revoluciaĵ eplzodoĵ. 

Tradukis el la pola 

K. Domoseanvski 

60 pĝ. Form. 12 x 17 cm. 

Prezo 2 fr. Ir. afrankite 

Havebla ĉe SAT, 67, avenue Gambetta, 

PARIS 20 . 























